РЕГЛАМЕНТ (ЕО) № 989/2007 НА КОМИСИЯТА
от 23 август 2007 година
за регистрация на някои наименования в регистъра на защитените наименования за произход и защитените географски указания (Barèges-Gavarnie (ЗНП) - Hořické trubičky (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на селскостопански продукти и храни (1), и по-специално член 7, параграф 4, алинея първа от него,
като има предвид, че:
(1)
В съответствие с член 6, параграф 2, алинея първа и като се прилага член 17, параграф 2 от Регламент (ЕО) № 510/2006, заявлението на Франция за регистрирането на наименованието „Barèges-Gavarnie“ и заявлението на Чешката република за регистрирането на наименованието „Hořické trubičky“ бяха публикувани в Официален вестник на Европейския съюз (2).
(2)
Никакво възражение по смисъла на член 7 от Регламент (ЕО) № 510/2006 не бе нотифицирано на Комисията и следователно тези наименования трябва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Регистрират се наименованията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 август 2007 година.